સુરતઃ ગુજરાતમાં આ વર્ષના અંત સુધીમાં વિધાનસભાની ચૂંટણી થવા જઈ રહી છે. ચૂંટણીને ધ્યાનમાં રાખીને રાજકીય પાર્ટી સક્રિય થઈ ગઈ છે. આ સમયે સુરતમાં એક વીડિયો વાઈરલ થયો છે. આ વીડિયોમાં ભાજપના વરિષ્ઠ નેતાના પુત્ર, પુત્રવધૂ અને જમાઈ એક મહિલા ટ્રાફિક પોલીસને સાથે મારામારી કરતા જોવા મળી રહ્યા છે. મીડિયા રીપોર્ટ અનુસાર સુરતના બીજેપી નેતા ભરત દવેના પુત્ર, પુત્રવધૂ અને જમાઈની કોઈ કારણોને લઈને ટ્રાફિક પોલીસ અધિકારી સાથે માથાકૂટ થઈ હતી. જે થોડા સમય બાદ મારામારીમાં પરિણમી હતી.